armvectores/hy_wikipedia_2023 huggingface dataset:
Ժողովածու (514)

Ժողովածու (514), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 514 թվի տակ։ Ձեռագիրը գրվել է 17-րդ դարում։ Գրված է թղթի վրա, որը ունի 19.7×14.5 չափս։ Ձեռագիրը կազմված է 258 թերթից։ Գրված է միասյուն, նոտրգիրով։ Կազմը` կաշեպատ տախտակ դրոշմազարդ, աստառը՝ կապույտ կտավ։ Հիշատակարաններ՝ հետագայի՝ 254բ, 258բ (1706-1721 թվականներ)։


== Բովանդակություն ==
Գր․ Տաթևացւոյ Քարոզք։
Վարդանայ Աշխարհացոյց։
Անուանք քաղաքաց այբուբենիւ։


== Ծանոթագրություններ ==
Սև անգղ

Սև անգղ (լատ.՝ Aegypius monachus), ճուռակների ընտանիքին պատկանող գիշատիչ թռչուններ։
Սև անգղը հզոր կտուցով, կարճ, բութ սրված պոչով խոշոր լեշակեր թռչուն է։ Մարմնի երկարությունը 75-100 սմ է, թևերի երկարությունը՝ 72-85 սմ, թևերի բացվածքը՝ 250-295 սմ։ Հասուն թռչունը ունի մուգ շագանակագույն գունավորում, իսկ երիտասարդ թռչունները ավելի սև են՝ կապտավուն փետրազուրկ կոկորդով։
Նախընտրում է նոսր բուսականությամբ պատված լեռներ, գետաձորեր։ Հայաստանում բնադրում է Խոսրովի անտառ պետական արգելոցում։
Բույնը պատրաստում է ծառերի գագաթին կամ ժայռաքիվերին, հիմնականում ճյուղերից՝ օգտագործելով նաև ծառերի կեղև, բուրդ, որսկորներ, գոմաղբ։
Հիմնականում դնում է 1 ձու, հազվադեպ նաև՝ 2։ Ձուն 90 մմ, թույլ սպիտակ գունավորմամբ՝ կարմիր-դարչնագույն խազերով և գծերով։
Սնվում են միայն լեշով։ Այլ լեշակերների համակարգում սև անգղերը կատարում են սանիտարի դեր, ուստի չի կարելի ոչնչացնել այդ թռչուններին և քանդել նրանց բները։
Սև անգղը պաշտպանության կարիք ունի և գրանցված է ՀՀ Կարմիր գրքում։


== Տարածվածություն ==
Տարածված է Հարավային Եվրոպայում, Կովկասում և Մերձավոր Արևելքում։ Հայաստանում նկատվել է հանրապետության տարբեր շրջաններում։ Բները հայտնաբերվել են Գեղամա և Վարդենիսի լեռնաշղթաների ճյուղերում, Աբովյանի, Արարատի, Արտաշատի, Վայքի և Եղեգնաձորի տարածաշրջաններում։ Դասվում է Հայաստանի նստակյաց և բնադրող թռչունների թվին։


== Էկոլոգիա ==
Ապրում են լեռնաշղթաների համեմատաբար փոքր թեքություն ունեցող լանջերին, լեռնատափաստանների տեղամասերով հերթափոխվող գիհու չորային նոսրանտառների սահմաններում և սովորաբար ծովի մակարդակից 1200-2000 մ բարձրություններում։ Բնադրավայրերը, կապված որպես արոտավայր տեղանքի ինտենսիվ օգտագործման հետ, զգալիորեն քայքայվել են։ Բույնը սովորաբար տեղադրվում է բլուրների լանջերին, ծառերի, ավելի հազվադեպ՝ ժայռերի կամ անմիջապես հողի վրա։ Ձվադրման շրջանը տատանվում է հավանաբար փետրվարի երկրորդ կեսից մինչև ապրիլի վերջը։ Հայաստանում հայտնաբերված բներում սովորաբար եղել է 1-2 ձու, որն էգը և արուն հաջորդաբար թխսում են 55 օրվա ընթացքում։ Ձագերը դուրս են գալիս ապրիլի երկրորդ կեսին կամ ամենաուշը հունիսի առաջին կեսին։ Թռչող, երիտասարդ թռչունները նկատվում են հուլիսի երկրորդ կեսից մինչև սեպտեմբերի վերջը։


== Պահպանություն ==
Հազվագյուտ, նկատելիորեն կրճատվող թվաքանակով տեսակ է, որը ԲՊՄՄ Կարմիր ցուցակի չափորոշիչներով գնահատվում է որպես վտանգված տեսակ։
Թվաքանակը և դրա փոփոխման միտումները հավանաբար չեն գերազանցում 50 բնադրող զույգը։
Վտանգման հիմնական գործոններն են վայրի սմբակավորների թվաքանակի կրճատման հետ կապված կերային բազայի վատթարացումը, ինչպես նաև ապօրինի որսը և թակարդներով բռնելը։
Պահպանվում է «Խոսրովի անտառ» արգելոցում, որտեղ կանոնավոր բնադրում է։ Անհրաժեշտ է հանրապետության սահմաններում, այդ թվում «Խոսրովի անտառ» արգելոցում բացահայտել և խստորեն պահպանել տեղադրված սև անգղի բնադրավայրերը։


== Ծանոթագրություններ ==
Բալկովցի (այլ կիրառումներ)

Բալկովցի, կարող է վերաբերել՝

Բալկովցի - գյուղ, Ուկրաինայի Խմելնիցկիի մարզի Վոլոչիսկի շրջանում
Բալկովցի - գյուղ, Ուկրաինայի Չեռնովցիի մարզի Նովոսելիցայի շրջանում
Աղջկական գարուն

«Աղջկական գարուն» (ռուս.՝ «Девичья весна»), խորհրդային երաժշտական կինոկատակերգություն, որը նկարահանել են ռեժիսորներ Վենիամին Դորմանն ու Հենրիկ Հովհաննիսյանը։


== Սյուժե ==
«Աղջկական գարուն» պարի անսամբլը, որը նոր է վերադարձել արտասահմանյան հյուրախաղերից, հրավեր է ստացել համերգներով մեկնելու Գորկի քաղաք՝ Սորմովյան նավաշինական գործարան։
Ջերմանավի ուղևորներն ուրախ են նման ուղևորների ընկերակցությանը, քանի որ նրանք շատ են փորձեր անում, ըստ էության, հանդես գալով համերգներով։ Գալինա Սոբոլևային սիրահարված Վոլոդյա Մակեևն աշխատանքի է ընդունվում նավի  խոհանոցում։


== Դերերում ==
Միրա Կոլցովա – Գալինա Սոբոլևա, պարի անսամբլի մենակատար
Լև Բարաշկով – Վոլոդյա Մակեև
Վլադիմիր Լեպկո – Վլադիմիր Ալեքսեևիչ Գամբա, ռեստորանի տնօրեն
Իվան Ռիժով – պահակ գործարանում
Ալեքսեյ Վանին – Լյոշա, նավաստի
Գարեն Ժուկովսկայա – Աննա Ալեքսեևնա Լուգովայա, պարի անսամբլի ղեկավար
Եվգենյա Մելնիկովա – Սոբոլևա, Գալինայի մայրը
Տատյանա Նադեժդինա – Ժենյա
Ջելլա Ագաֆոնովա – Լենա Շատրովա
Գալինա Պետրովա – Վերոչկա
Լուսիենա Օվչիննիկովա – Անաստասիա Պչյոլկինա, խոհարար «Էլբրուս» ուղևորատար ջերմանավում 
Վիկտոր Ռեչման – էպիզոդ (լուսագրերում նշված չէ)
Գեորգի Սլաբինյակ – Սերգեյ Իվանովիչ, նավապետի օգնական
Էմմա Տրեյվաս – Անգելինա Անտոնովնա, շեֆ խոհարար
Գեորգի Տուսուզով – խոհարար Բեզնոգով
Ալեքսանդր Դենիսով – ջերմանավի նավապետ
Անտոնինա Բոգդանովա – Գալյայի տատը
Իգոր Կիրիլով – թղթակից (կամեո)
Վլադիմիր Դորոֆեև – Ալեքսանդր Վասիլևիչ, Գալինայի պապը
Մարինա Գրիգորևա – անսամբլի մասնակից
Ալեքսանդր Դեգտյար – Գալյայի հայրը
Լյուդմիլա Կրաուզովան – համույթի անդամ
Մարգարիտա Կուտախովա – համույթի մասնակից
Մարգարիտա Ժարովա – Զինկա, խոհարար (լուսագրերում նշված չէ)
«Բերյոզկա» պարարվեստի անսամբլ


== Նկարահանող խումբ ==
Սցենարի հեղինակ՝ Իոսիֆ Պրուտ
Բեմադրող ռեժիսորներ՝ Վենիամին Դորման, Հենրիկ Հովհաննիսյան
Բեմադրող օպերատոր՝ Վյաչեսլավ Շումսկի
Բեմադրող նկարիչներ՝ Մարկ Գորելիկ, Սերգեյ Սերեբրենիկով
Կոմպոզիտոր՝ Ալեքսանդր Ֆլյարկովսկի
Ֆիլմի տնօրեն՝ Վլադիմիր Մարոն


== Ծանոթագրություններ ==


== Արտաքին հղումներ ==
«Աղջկական գարուն» ֆիլմը «Энциклопедия отечественного кино» կայքում
Էգիլս Լևիտս

Էգիլս Լևիտս (լատիշ․՝ Egils Levits, հունիսի 30, 1955(1955-06-30), Ռիգա, Լատվիական ԽՍՀ, ԽՍՀՄ), լատվիացի քաղաքական և պետական գործիչ, իրավաբան, քաղաքագետ։ Լատվիայի նախագահն է 2019 թվականի մայիսի 29-ից։


== Կենսագրություն ==
Ծնվել է 1955 թվականին հրեա-լատիշական ընտանիքում։ 1972 թվականին ծնողների հետ ԽՍՀՄ-ից տեղափոխվել է Գերմանիա։ Արդարադատության նախկին նախարար (1993-1994)։ Մարդու իրավունքների եվրոպական դատարանի (1995-2004), ապա Եվրոպական միության դատարանի  դատավոր (մինչև 2010 թվականը կոչվել է Եվրոպական համայնքների դատարան)։ Լատվիայի Ազգային զարթոնքի մասնակից։ Լատվիայի անկախության վերադարձման հայեցակարգի հեղինակ է։ Դեսպան Գերմանիայում, Շվեդիայում (1992-1993), Ավստրիայում, Հունգարիայում, Շվեյցարիայում (1994-1995)։ Սեյմի պատգամավոր (1993-1994)։ 100-ից ավելի գիտական հրապարակումների հեղինակ է։ Լատվիայի գիտությունների ակադեմիայի պատվավոր դոկտոր։ Միջազգային արբիտրաժային դատարանի դատավոր։ Սահմանադրական իրավունքի նախագահական հանձնաժողովի նախագահ։
2019 թվականի մայիսի 29-ին Սեյմի կողմից ընտրվել է Լատվիայի նախագահ։


== Ծանոթագրություններ ==


== Արտաքին հղումներ ==
Справки о судьях СЕС, включая Левитса(անգլ.)
Эгилс Левитс: нужна пошлина солидарности
Անոետա

Անոետա (իսպ.՝ Anoeta), քաղաք և մունիցիպալիտետ Իսպանիայում, մտնում է Գիպուսկոա նահանգի մեջ, ինչպես նաև Բասկերի երկրի մեջ։ Մունիցիպալիտետը գտնվում է Տոլոսադեա շրջանում։ Բնակչությունը 1850 մարդ (2010 թվականի տվյալներով)։ Տարածքը 4,14 կմ² է։ Քաղաքը պրովինցիայի վարչական շրջանից հեռու է 22 կմ։


== Պատմություն ==
Քաղաքը հիմնադրվել է 1615 թվականին։
Պատանի երաժիշտների Եվրատեսիլ

Պատանի երաժիշտների Եվրատեսիլ (անգլերեն Eurovision Young Musicians), Եվրատեսիլի հերթական մրցույտ է Եվրոպայի երիտասարդ երաժիշտների համար, որին մասնակցում են Եվրոպական Հեռարձակողների Միության որոշ երկիր-անդամների ներկայացուցիչները. Մրցույթում կարող են մասնակցել 15-ից մինչև 18 տարեկան երեխաները.


== Մրցույթների ցանկը ==


== Մեդալների ցանկը ==


== Տես նաև ==
Պատանի երաժիշտների Եվրատեսիլ 2012


== Հղումներ ==
Եվրատեսիլ պատանի երաժիշտների համար
Եվրատեսիլի պաշտոնական կայք
Ալ-Բարիկիա

Ալ-Բարիկիա (արաբ․՝ البارقية‎‎), քաղաք Սիրիայի Արաբական Հանրապետության Տարտուսի մարզում։ Հանդիսանում է Բանիասի գավառի 7 շրջաններից մեկի՝ Ալ-Բարիկիայի շրջանի կենտրոնը։


== Աշխարհագրական դիրք ==
Ալ-Բարիկիան գտնվում է ծովի մակերևույթից 425 մետր բարձրության վրա, շրջապատված է անտառապատ լեռներով։ Նրանից արևմուտք Տարտուս քաղաքն է, արևելք՝ Հոմսը։ Սիրիական մայրաքաղաքից Դամասկոսից հեռու է մոտ 220 կմ։


== Բնակչություն ==
2004 թվականի դրությամբ շրջանում ապրում էր 7 336 մարդ։


== Տրանսպորտ ==
Ամենամոտ քաղաքացիական օդանավակայանը Լաթակիայի միջազգային օդանավակայան է (Բաշշար ալ-Ասադի անվան) է, որը գտնվում է Լաթակիա քաղաքում։ Մոտ է երկաթուղուն։


== Ծանոթագրություններ ==
Պերվայա Պեժենգա

Պերվայա Պեժենգա (ռուս.՝ Первая Пеженьга), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Մեծ Պեժենգա գետի աջ ափում՝ 6,3 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը ՈՒնզա գետն է։ Գետի գետային ավազանը Վոլգա գետն է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010300312110000014764
Հիդրոլոգիական ուսումնասիրությունների կոդը - 110001476
Ավազանի կոդը - 08.01.03.003
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սնդիկային լամպ

Սնդիկային լամպ, լույսի գազապարպման աղբյուր, որում օգտագործվում է սնդիկի գոլորշիներում առաջացող էլեկտրական պարպման ճառագայթումը։ Սնդիկի գոլորշիների աշխատանքային ճնշումից կախված՝ տարբերում են ցածր, բարձր և գերբարձր ճնշման սնդիկային լամպեր։ Ցածր ճնշման (~0,7ն/մ2) սնդիկային լամպերը սնդիկի ռեզոնանսային ճառագայթման (185 և 254 նմ ալիքի երկարությամբ) արդյունավետ աղբյուրներ են։ Դրանցից առավել տարածված են լյուեսցենւոային լամպերը և մանրէասպան (բակտերիցիդային) լամպերը։ Բարձր ճնշման (104-106 ն/մ2) սնդիկային լամպերը, որոնց հատուկ է հիմնականում ուլտրամանուշակագույն և տեսանելի տիրույթների ճառագայթում, ունեն գծային սպեկտր՝ 248-ից մինչև 1014 նմ ալիքի երկարության սպեկտրային գծերով։ Բարձր ճնշման սնդիկային լամպերի անոթները (8-60 մմ տրամագծով և 30-1500 մմ երկարությամբ) պատրաստվում են գլխավորապես դժվարահալ թափանցիկ քվարցային ապակուց և լցվում իներտ գազով ու չափորոշված քանակի սնդիկով, որը լամպի աշխատանքի ընթացքում գոլորշիանում է և անոթի ծավալում ստեղծում պահանջվող ճնշումը։ Պարպումն ունի խողովակի առանցքով էլեկտրոդների միջե ձգվող պայծառ թելիկի ձե։ Բարձր ճնշման սնդիկային լամպի հզորությունը 50 վտ-ից մինչև 50 կվտ է, լուսատացքը՝ 40—60 լմ/վտ։ Ներսից լյուսֆորով պատված անոթներով բարձր ճնշման սնդիկային լամպերն օգտագործվում են լուսավորության համար, առանց լյումինաֆորի լամպերը կիրառվում են բժշկության մեջ (Լուսաբուժություն), լուսաքիմիայում, լուսապատճենահան ապարատներում։ Գերբարձր ճնշման (106 ն/ւ/2-ուց բարձր) սնդիկային լամպերը ուլտրամանուշակագույն և տեսանելի տիրույթներում պայծառ լուսարձակող աղբյուրներ են։ Ճառագայթման սպեկտրը գծային է առավել ինտենսիվ գծերը համապատասխանում են 312-ից մինչե 579 նմ երկարության ալիքներին։ Տարբերում են բնական և ջրային հովացումով գերբարձր ճնշման սնդիկային լամպեր, որոնց քվարցային անոթները համապատասխանաբար լինում են գնդային և մազական։ Գերբարձր ճնշման սնդիկային լամպերի հզորությունը 100 կվտ-ից մինչև 10 կվտ է, լուսատացքը՝ 30—70 լմ/վտ։ Կիրառվում են լուսաօպտիկական տարբեր սարքերում։ Բարձր և գերբարձր ճնշման սնդիկային լամպերի մեջ առանձին խումբ են կազմում մետաղա-հալոգենային լամպերը, որոնց անոթներում ավելացվում են որոշ մետաղների հալոգենիդներ և դրանով հնարավորություն ստեղծում զգալիորեն բարձրացնելու լամպերի օգգ-ն ու կարգավորելու ճառագայթման սպեկտրային բաղադրությունը։ Բոլոր սնդիկային լամպերը ցանցին միացվում են գործարկումը կարգավորող հատուկ սարքերի օգնությամբ։
Բահադուր Շահ II

Սիրաջ ուդ-Դին Աբու-լ-Մուզաֆֆար Մուհամմադ Զաֆար, կամ Բահադուր Շահ, Բահադուր Շահ II (ուրդու՝ ابو ظفر سِراجُ الْدین محمد بُہادر شاہ ظفر‎; ծնվել է 1775 թ. հոկտեմբերի 24-ին Դելիում վախճանվել 1862 թ. նոյեմբերի 7-ին, Մեծ Մողոլների կայսրության վերջին փադիշահը։ Կառավարել է 1837 թ. սեպտեմբերի 28-ից մինչև 1857 թ. սեպտեմբերի 14-ը հաջորդել է Աքբար II-ին։
1837 թվականի սեպտեմբերին իր հոր՝ Աքբար II-ի մահից հետո ժառանգում է գահը դառնալով Մեծ Մողոլների կայսրության վերջին փադիշահը։ Կառավարելու հիմնական ընթացքում չի ունեցել իրական իշխանություն, և ապրել է Բրիտանական Օստ-Հնդկական ընկերության կողմից հատկացված դրամական միջոցների հաշվին։ Հանդիսանում է ուրդու լեզվով բազմաթիվ բանաստեղծությունների հեղինակ։
Կյանքի 82-րդ տարում նրան վիճակվում առանցքային դեր խաղալ Հնդկական ժողովրդական ապստամբությունում։ 1857 թվականի մայիսի 11-ին սիփահիները գրավում են դելին, իսկ ապստամբների ճնշման ներքո Բահադուր Շահը հռչակում է Մեծ Մողոլների կայսրության իշխանության վերականգնումը և հնդիկներին կոչ անում միավորվել հանուն հայրենիքի։ Այսպիսով իր կամքին հակառակ հոգով և մարմնով տկար ծերունին դառնում է հակաամգլիական ապստամբության ղեկավարը։ Նրա որդիներին շնորհեցին բարձր պաշտոններ սիփահիների բանակում, իսկ ինքը՝ Բահադուր Շահը անցյալի պես զուրկ էր իրական իշխանությունից։
Ավելի ուշ, ապստամբության ճնշումից հետո Դելիում, երբ սկսվեցին դատական գործընթացները, Բահադուր Շահը դատարանում տված իր ցուցմունքի համաձայն նա ամբողջությամբ գտնվել է սիփահիների ազդեցության տակ՝

«Բոլոր փաստաթղթերը, որոնք անհրաժեշտ էին սիփահիներին, ստեղծվում էին վերջիններիս հրամանով։ Դրանից հետո ինձ ստիպում էին ստորագրել և կնքել։ Հաճախ ինձ ստձ ստիպում էին ստորագրել դատարկ թղթեր, իսկ երբ արքայազններ Միրազը, Միրզան, կամ Աբուբաքրը ինձ ներկայացնում էին փաստաթղթեր, նրանց ուղեկցում էին սիփահիների հրամանատարները ովքեր իրենց անհրաժեշտ հրամանները ներկայացնում էին ինձ գրված թղթերի վրա և ստիպում էին ինձ արտագրել դրանք»։

1857 թվականի սեպտեմբերին անգլիացիները ծանր պաշարումից հետո գրավում են Դելին, շահը հանձնվում է անգլիացիներին։ Նրա որդիներ Միրզա Մողոլը և Միրզա Հայր Սուլթանը, ինչպես նաև թոռը՝ Աբուբաքրը սպանվում են անգլիացիների կողմից։ Անգլիացիները հայտարարում են Մեծ Մողոլների կայսրության վերացման մասին։ Բահադուր Շահը ձերբակալվում է, նրան հանձնում են դատարանին, շահը աքսորվում է Բիրմա։
87-ամյա Բահադուր Շահը իր մահկանացուն կնքում է 1862 թվականին Յանգոնում։


== Տես նաև ==
Հնդկական ժողովրդական ապստամբություն


== Գրականություն ==
Portrait of Bahadur Shah in 1840s The Delhi Book of Sir Thomas Metcalfe, 4th Baronet
William Dalrymple (2009)։ The Last Mughal: The Fall of Delhi, 1857։ Bloomsbury Publishing։ ISBN 978-1-4088-0688-3 
H L O Garrett (2007)։ The Trial of Bahadur Shah Zafar։ Roli Books։ ISBN 8174365842 


== Ծանոթագրություններ ==
Սևաստոպոլ (ֆիլմ)

«Սևաստոպոլ» (ռուս.՝ «Севастополь»), խորհրդային սև-սպիտակ կինոֆիլմ որը նկարահանել է ռեժիսոր Վալերի Իսակովը 1970 թվականին։ Ֆիլմը նկարահանվել է Ալեքսանդր Մալիշկինի համանուն վեպի հիման վրա։


== Սյուժե ==
Իրադարձությունները ծավալվում են 1917 թվականին Սևաստոպոլում։ Քաղաք է ժամանում յունկեր Սերգեյ Շելեխովը, որը հենց նոր է ավարտել ուսումը և ուղարկվել Սևաստոպոլ։ Բոլշևիկ Զինչենկոյի հետ հանդիպումից հետո Սերգեյի քաղաքական հայացքներն ակնհայտ են դառնում, այժմ նա հարում է բոլշևիկներին, պաշտպանում Սևաստոպոլը և պայքարում ժամանակավոր կառավարության գործողությունների դեմ։


== Դերերում ==
Գենադի Կորոլկով – Սերգեյ Շելեխով, պրապորշչիկ
Եվգենյա Ուրալովա – Ժեկա
Վլադիմիր Դալսկի – Մանգալով
Սերգեյ Կուրիլով – Լոբովիչ, 2-րդ կարգի կապիտան
Ստանիսլավ Չեկան – բոցման
Լև Դուրով – Մարկուշա, դերակալ վառատար
Վլադիմիր Վասիլև – Ֆաստովեց
Ալեքսանդր Գորբատով – Սվինչուգով
Վլադիմիր Մաշչենկո – Վինցենտ
Գեորգի Գեորգիու – Բլյաբլիկով
Վլադիմիր Մարենկով – Զինչենկո


== Նկարահանող խումբ ==
Սցենարիստ՝ Վիկտոր Պոտեյկին
Բեմադրող ռեժիսոր՝ Վալերի Իսակով
Գլխավոր օպերատոր՝ Վադիմ Ավլոշենկո
Բեմադրող նկարիչ՝ Մուզա Պանաևա
Կոմպոզիտոր՝ Վլադիսլավ Կլադնիցկի


== Ծանոթագրություններ ==


== Արտաքին հղումներ ==
«Սևաստոպոլ» ֆիլմը «Энциклопедия отечественного кино» կայքում
«Սևաստոպոլ» ֆիլմը Archived 2021-04-19 at the Wayback Machine. Рускино.ру կայքում
Միխայիլ Պետրակով

Միխայիլ Պետրակով (ռուս.՝ Михаи́л Ива́нович Петрако́в, սեպտեմբերի 27, 1959(1959-09-27)), ռուս դիվանագետ։


== Կենսագրություն ==
1982 թվականին ավարտել է Մոսկվայի միջազգային հարաբերությունների պետական ինստիտուտը։ 1982 թվականից զբաղվում է դիվանագիտական գործունեությամբ։
1999-2001 թվականներին եղել է Ռուսաստանի Դաշնության արտաքին գործերի նախարարության եվրոպական համագործակցության դեպարտամենտի Եվրոպայի անվտանգության և համագործակցության կազմակերպության բաժանմունքի պետ։

2001-2003 թվականներ՝ Բրյուսելում Եվրամիության Ռուսաստանի մշտական ներկայացչության ավագ խորհրդական։
2003 թվականից մինչև 2006 թվականը եղել է Եվրամիության Ռուսաստանի Դաշնության մշտական ներկայացուցչի տեղակալ։
2006-ից մինչև 2008 թվականը եղել է Ռուսաստանի Դաշնության արտաքին գործերի նախարարության ԱՊՀ երկրների առաջին դեպարտամենտի տնօրենի տեղակալ։
2008-2012 թվականներին եղել է Ռուսաստանի Դաշնության արտաքին գործերի նախարարության ԱՊՀ երկրների առաջին դեպարտամենտի տնօրեն։
2012 թվականի փետրվարի 20-ից մինչև 2019 թվականի հուլիսի 3-ը Հարավաֆրիկյան Հանրապետությունում եղել է Ռուսաստանի Դաշնության արտակարգ և լիազոր դեսպան։
2012 թվականի փետրվարի 20-ից մինչև 2019 թվականի հուլիսի 3-ը Լեսոտոյում եղել է Ռուսաստանի Դաշնության արտակարգ և լիազոր դեսպան։


== Անձնական կյանք ==
Ամուսնացած է, ունի երկու դուստր։


== Դիվանագիտական աստիճան ==
1-ին դասի արտակարգ և լիազոր դեսպանորդ (2011 թվականի հուլիսի 25)
Արտակարգ և լիազոր դեսպան (2018 թվականի սեպտեմբերի 3)


== Ծանոթագրություններ ==


== Արտաքին հղումներ ==
Биография на сайте МИД России
2С12

2С12 կամ Սանի, խորհրդային 120 մմ քարշակով  ականանետային կոմպլեքս, որը տեղափոխվում է ինչպես մեքենայի վրա, այնպես էլ քարշակով։ Մինչև օրս գտնվում է ինչպես Ռուսաստանի, այնպես էլ ԱՊՀ երկրների և աշխարհի մի շարք այլ պետությունների զորքերի սպառազինության մեջ։ Մշակվել է 1979 թվականին Բուրեվեստնիկ կենտրոնական գիտահետազոտական ինստիտուտի կոնստրուկտորների կողմից։  1981 թվականից ընդունվել է խորհրդային բանակի սպառազինության մեջ։


== Նկարագրություն ==
Իրենից ներկայացնում է փողից լիցքավորվող հարթափող կոշտ համակարգ։ Փողային մասում կրկնակի լիցքավորումից խուսափելու համար տեղադրված է ապահովիչ։
Համալիրի կազմի մեջ են մտնում։

120 մմ  2Б11 ականանետ
անվային ընթացք 2Л81
տեղափոխող մեքենա 2Ф510 կամ 2Ф510А
պահեստամասերի համալիր


== Մարտավարա-տեխնիկական բնութագիր ==


=== 120 մմ 2С12 Սանի ականանետային համալիր ===
2Б11 ականանետի քաշը 210 կգ է (մարտական վիճակ)
անվային ընթացքի քաշը 115 կգ
ականանետային համալիրի քաշը տեղափոխող 2Ф510А տրանսպորտի հետ միասին 11020 կգ
ականի սկզբնական մաքսիմում արագությունը 325 մ/վ
կրակի վարման նախնական արագությունը 10 կրակոց/րոպե
կրակի վարման առավելագույն հեռավորությունը 7100 մ
նվազագույնը՝ 480 մ
ականանետը երթային վիճակից մարտական կամ հակառակը բերելու ժամանակը 3 րոպեից ոչ ավել
տեղափոխվող մարտական ռազմապաշարը 56 կրակոց
անվային ընթացքով քարշակվող ականանետի շարժման արագությունը
ոչ մեծ տարածություններ տեղափոխելուց  (5-10 կմ) քարշակի արագություն դժվարանցանելի և հողային գրունտով ճանապարհների վրա չի գերազանցում 20կմ/ժ
Բետոնային և ասֆալտ-բետոնային ոչ մեծ տարածությունների  (30 կմ) չի գերազանցում 60 կմ/ժ120 մմ 2Б11 կազմված է․

փող
ապահովիչ կրկնակի լիցքավորումից խուսափելու համար
երկանիվ սայլակ
հենասալիկ
նշոց МПМ-44МՓողը նախատեսված է կրակոցի և ականին որոշակի ուղղությամբ սկզբնական արագություն հաղորդելու համար։


== Տարբերակներ և մոդիֆիկացիաներ ==

2С12 — 2Ф510 մեքենան ГАЗ-66-05 ավտոմեքենայի բազայի վրա կառուցված քարշակայնին տարբերակն է (անվային բանաձևը 4 × 4, հատուկ հարմարանքների կոմպլեկտ՝ էլեկտրոկարապիկ 2Ф32  և ականանետը մեքենայի վրա բարձման ուղիներ, ականանետը թափքում ամրացնելու տարրեր)
2С12А — մոդեռնիզացված քարշակավոր տարբերակ  Урал-43206 (Урал-43206-0551-41 կամ Урал-43206-0651 բազայի վրա կառուցված տեղափոխող 2Ф510А մեքենայով, անվային բանաձևը  4 × 4, հատուկ հարմարանքների հավաքածու 2Ф32 էլեկտրական կարապիկ, ուղիներ և ամրացման տարրեր
2С12Б или «Дилемма-2С12» — ինքնագնաց տարբերակ МТ-ЛБ զրահատեխնիկայի բազայի վրա


== Ծանոթագրություններ ==


== Հղումներ ==
«[[Պատկեր:Symbol support vote.svg|17px]]  возимый миномёт 2С12 «Сани»»։ Продукция военного назначения։ Официальный сайт АО «ЦНИИ "Буревестник"»։ Արխիվացված է օրիգինալից 2016-11-27-ին։ Վերցված է 2017-07-28  
https://web.archive.org/web/20170622063613/http://www.artillery-mz.com/ru/products/03/120/
https://archive.today/20130113212008/http://www.sudden-strike.ru/news/detail.php?ID=4334
Mirrors (երգ)

«Mirrors», ամերիկացի երգիչ Ջասթին Թիմբերլեյքի երգն է։ Այն թողարկվել է 2013 թվականի փետրվարի 11-ին՝ որպես նրա «The 20/20 Experience» կոչվող երրորդ ստուդիական ալբոմի երկրորդ սինգլ։ Երգը գրվել է Ջասթի Թիմբերլեյքի, Թիմբալենդի և J-Roc-ի կողմից։
Երգը գլխավորել է բազմաթիվ միջազգային հիթ շքերթներ, իսկ ամերիկյան Billboard Hot 100 հիթ շքերթում զբաղեցրել է 2-րդ հորիզոնականը։ Երգի տեսահոլովակը, որի ռեժիսորն է Ֆլորիա Սիգիզմոնդին, ներկայացվել է 2013 թվականի մարտին։ Տեսահոլովակը MTV Video Music Awards 2013-ում ստացել է «Տարվա տեսահոլովակ» մրցանակը։


== Երգացանկ ==
CD սինգլ«Mirrors» — 8։05
«Suit & Tie» — 4։29Թվային ներբեռնում«Mirrors» — 8։05Թվային ներբեռնում (Radio Edit)«Mirrors» (Radio Edit) — 4։37


== Հիթ-շքերթներ ==


== Հավաստագրումներ ==


== Թողարկման ժամանակագրություն ==


== Ծանոթագրություններ ==


== Արտաքին հղումներ ==
Երգի տեսահոլովակը YouTube-ում
Ալեքս Կակուբա

Ալեքս Կակուբա (անգլ.՝ Alex Kakuba, հունիսի 12, 1991(1991-06-12), Կամպալա, Ուգանդա), ուգանդացի պրոֆեսիոնալ ֆուտբոլիստ, որն այժմ հանդես է գալիս պորտուգալական «Կովա Պեդադե» ակումբում։


== Ակումբային կարիերա ==
Կակուբան իր պրոֆեսիոնալ կարիերան սկսել է Ուգանդայի «Պրոլին» ակումբում։ Նա «Պրոլինից» հեռացել է 2012 թվականի ամռանը՝ անվճար տեղափոխվելով պորտուգալական չորրորդ դիվիզիոնի «Էսպերանսա Լագոս»։ 2013 թվականի հունվարին նա միացավ Կովիլյանի Սպորտինգին՝ երկու մրցաշրջանի ընթացքում մասնակցելով 50 խաղի։ 2014 թվականի հունիսի 14-ին Կակուբան տեղափոխվեց բարձրագույն խմբի՝ Պրիմերա լիգայի «Էշտորիլ Պրայա» ակումբ, որի հետ ստորագրեց չորս տարվա պայմանագիր։ 
Կակուբան 2018 թվականի հուլիսին 2 տարվա պայմանագիր ստորագրեց ՊԱՍ ակումբի հետ։ Նա ազատ ֆուտբոլիստի կարգավիճակ է ստացել 2018 թվականի դեկտեմբերի 10-ին։
2019 թվականի մարտի 27-ին Կակուբան պայմանագիր է կնքել «Լոռի» ՖԱ-ի հետ։  2019 թվականի հունիսին նա միացավ պորտուգալական Կովա Պեդադե ակումբին։ 


== Ծանոթագրություններ ==


== Արտաքին հղումներ ==
Alex Kakuba at National-Football-Teams.com
Ֆուտբոլիստի էջը soccerway.com կայքում(անգլ.)
Alex Kakuba at ForaDeJogo
Նապի (գյուղ, Կիռգեսաառե շրջան)

Անվան այլ կիրառումների համար տե՛ս՝ ՆապիՆապի (էստ․՝ Napi), գյուղ Էստոնիայի Հիյումաա նահանգի Կիռգեսաառե շրջանում։
2011 թվականի տվյալներով գյուղում բնակվում էր 8 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Քաջարան քաղաքի պատմության և մշակույթի անշարժ հուշարձանների ցանկ (Սյունիքի մարզ)

Այս հոդվածը ներկայացնում է Սյունիքի մարզի Քաջարան քաղաքի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 7 հուշարձան (5 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Հռոմի թանգարան

Հռոմի թանգարան (իտալերեն՝ Museo di Roma), ժամանակակից թանգարան Հռոմում։ Ընդգրկված է ռոմանական քաղաքացիական թանգարանների ցանցում։ Թանգարանն ստեղծվել է Իտալիայում ֆաշիստական վարչակարգի ժամանակաշրջանում` նպատակ ունենալով ներկայացնել «Հին Հռոմի» անհետացող տեղական պատմությունն ու ավանդույթները։ Հավաքածուն ի սկզբանե ներառել է Roma sparita («անհետացած Հռոմի») նկարիչ Էտոռե Ռոզլեր Ֆրանցի շուրջ 120 ջրաներկ գործեր, որոնք այժմ գտնվում են Տրաստեվերեի Հռոմի թանգարանում։


== Պատմություն ==

Թանգարանը հիմնադրել է Հռոմի անտիկ և գեղարվեստական արվեստի վարչության ղեկավար, պատմաբան Անտոնիո Մունյոսը։ Սա եղել է քաղաքի առաջին քաղաքացիական թանգարանը։ Ի սկզբանե այն տեղակայված է եղել Piazza Bocca della Verità-ի Pastificio Pantanella` նախկին մակարոնի գործարանի շենքում։ Այս նույն շենքում է գտնվել նաև Հռոմեական կայսրության թանգարանը, որն անվանափոխվել է "Palazzo dei Musei": Հռոմի թանգարանը բացվել է 1930 թվականի ապրիլի 21-ին, և Մունյոսը եղել է առաջին տնօրենը։ 1939 թվականին, երբ սկսվել է Երկրորդ համաշխարհային պատերազմը, թանգարանը փակվել է։
Թանգարանը վերաբացվել է 1952 թվականին նոր քաղաքական միջավայրում և տեղայնքում` Նավոնա հրապարակի մոտ գտնվող 19-րդ դարի սկզբում կառուցված նեոդասական պալատում, որտեղ 1949 թվականից գտնվել է նոր Galleria Comunale d'Arte Moderna:


== Հավաքածու ==
Թանգարանի հավաքածուն սկզբում նախատեսված է եղել միայն ցուցադրելու և փաստավավերագրելու անցյալը։ 
Թանգարանը ներառում է բազմաթիվ արվեստի գործեր և այն դարձել է առաջնային արվեստի թանգարան կտակների, նվիրատվությունների և ձեռքբերումների շնորհիվ, այդ թվում ներառյալ Անտոնիո Մունյոսին պատկանող 5000 գծանկարների, քանդակների, հին պատկերազարդ գրքերի հավաքածուն։ Ներկայացված արվեստագետներից են` Ֆելիցե Ջիանին, Պոմպեո Բատոնին, Անտոնիո Կանովան, Ֆրանչեսկո Մոկին, Ջուզեպպե Բոտանին, Ջովանի Պաոլո Պանինին, Ջուզեպպե Բարտոլոմեո Կիարին, Ջոշուա Ռեյնոլդսը,Ջուզեպպե Սիրաչին, Պիետրո Լաբրուցին, Լիվեն Քրուլը, Նիկոլա Սալվին (նախագծել է Շատրվան Տրևին), Բարտոլոմեո Պինելին, Ջիովանի Բատիստա Պիրանեսին, Իպոլիտո Կաֆին։


== Ծանոթագրություններ ==
Մադասուքյոյ

Մադասուքյոյ, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Զավեն Խաչիկյան

Զավեն Խաչիկյան (հուլիսի 27, 1955(1955-07-27), Մեղրի, Հայկական ԽՍՀ, ԽՍՀՄ), հայ ֆոտոլրագրող, լուսանկարիչ, վավերագրող։


== Կենսագրություն ==
Զավեն Խաչիկյանը ծնվել է 1955 թվականի հուլիսի 27-ին, Հայաստանի Մեղրի քաղաքում։  Միջնակարգ դպրոցն ավարտել է Երևանում՝ 1972, որից հետո ընդունվել է  Երևանի պետական համալսարանի ֆիզիկայի ֆակուլտետն ու այն ավարտել 1977 թվականին։ 1979-1981 թվականներին սովորել է ասպիրանտուրայում։ 1978-1982 թվականներին եղել է Հայաստանի ԳԱ ֆիզիկական հետազոտությունների ինստիտուտի աշխատող։ 1982 թվականին փոխել է մասնագիտությունը և զբաղվել կինո-ֆոտո վավերագրությամբ, համագործակցել է տեղական երիտասարդական թերթերի հետ։ 1983 թվականին աշխատել է «Ավանգարդ» և այլ թերթերի խմբագրություններում, ինչպես նաև «Արմենպրես» գործակալությունում։
Զավեն Խաչիկյանը լուսաբանել է 1988 թվականին սկիզբ առած Արցախյան շարժումը, անդրադարձել է շարժմանը նախորդած ու հաջորդող իրադարձությունների մասին, որպես լրագրող  մի քանի անգամ եղել պատերազմի դաշտում։  Արցախյան շարժման և պատերազմի մասին լուսանկարներ և ռեպորտաժներ է հրապարակել  հայկական, ռուսական, ամերիկյան, ֆրանսիական և բրիտանական թերթերում ու ամսագրերում։ Հանդիսանում է  «Բնանկար կամ վերնագրված տարածք», «Շարժո՞ւմ, հեղափոխությո՞ւն, ո՛չ, նոր Ժամանակաշրջան», «Պատերազմ դադար», «Մենք» նախագծերի հեղինակը։ 2010 թվականին հրապարակել է «543210 կամ գալիս ենք մանկությունից», 2014, 2015 և 2016 թվականներին հրապարակել է «Կաշառակերության և ընտրակաշառքների դեմ պայքարի բոլոր միջոցները Հայաստանում», իսկ 2016 թվականին՝ «Սև, սպիտակ, եռագույն» գրքերը։


== Պարգևներ և մրցանակներ ==
Հայաստանի կոմերիտական երիտասարդական միության մրցանակ  (1988 թվական)։


== Ծանոթագրություններ ==


== Արտաքին հղումներ ==
Բոլորս պատերազմի սկզբից առայսօր փնտրում ենք ապրելու իմաստը
«Ազատությունը քո արածից պոկվել, առաջ գնալն է». Զավեն Խաչիկյան
Մի ֆոտոյի պատմություն. Զավեն Խաչիկյան
Պարզ ու մաքուր լուսանկար. Զավեն Խաչիկյան։ Մի անգամ Enoteca-յում
Սուվինի

Անվան այլ կիրառումների համար տե՛ս՝ Սուվինի (այլ կիրառումներ)Սուվինի (ֆր.՝ Souvigny), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Սուվինի կանտոնի կազմի մեջ։ Հանդիսանում է Մուլեն շրջանը։
Համայնքի INSEE կոդ՝ 03275։


== Բնակչություն ==
Համայնքի բնակչությունը 2008 թվականին կազմում էր 1943 մարդ։


== Տնտեսություն ==
2007 թվականի տվյալներով 1145 աշխատունակ տարիքի մարդկանցից (15-64 տարեկան) 858-ը տնտեսապես ակտիվ էին, 287-ը անգործունակ (ակտիվության ցուցանիշը 74,9 %, 1999 թվականին եղել է՝ 68,4 %)։ 858 աշխատունակ բնակիչներից 766-ը աշխատում էին (410 տղամարդ և 356 կին), անաշխատանք էին 92-ը (40 տղամարդ և 52 կին)։ 287 անգործունակ մարդկանցից 87-ը աշակերտներ կամ ուսանողներ են, 108-ը թոշակառու, 92-ը անաշխատունակ էին այլ պատճառներով։


== Տեսարժան վայրեր ==
Սուվինի բենեդիկտյան մենաստան
Սեն Մարկ եկեղեցի (XII դար)
Ռոմանական եկեղեցի


== Միջոցառումներ ==
Անտիկ իրերի ցուցահանդես-վաճառք (մայիս)
Միջնադարյան տոնավաճառ (հուլիսի վերջին շաբաթվա ընթացքում)
Երաժշտության աշնանային օրեր (սեպտեմբերի վերջին հանգստյան օրեր)
Անտիկ գրքերի տարածարշջանային էժանացված վաճառք (նոյեմբեր)


== Պատկերասրահ ==

		
		
		


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սուվինի» (ֆրանսերեն)։ Արխիվացված օրիգինալից 2012-09-29-ին։ Վերցված է 2012-7-16 
«Սուվինի» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-31
Բելառուսն օլիմպիական խաղերում

Բելառուսն օլիմպիական խաղերում սկսեց մասնակցել 1952 թվականի ամառվանից Ֆինլանդիայում՝ Հելսինկիում։
Սովետական Միության փլուզումից հետո (1991) մյուս 14 պետություններից 4-ի հետ մասնակցեց 1992 թվականի օլիմպիակն խաղերին, որ անցկացվում էր Ֆրանսիայում։ Ավելի ուշ՝ 1992 թվականին մասնակցեց նաև ամառային օլիմպիական խաղերին Բարսելոնայում։ Երկու տարի անց Բելառուսը առաջին անգամ 1994 թվականի ձմեռային օլիմպիական խաղերում մասնակցեց որպես որպես անկախ պետություն Նորվեգիայում։ 1952-2014 թվականների Բելառուսի մարզիկները մարզիկները Խորհրդային Միության կամ անկախ Բելառուսի կազմում վաստակել են 240 մեսալ։


== Մեդալների աղյուսակ ==


== Մեդալակիրներ ==


=== Ամառային օլիմպիադաներ ===


=== Ձմեռային օլիմպիադաներ ===


== Խորհրդային միություն ==
Խորհրդային Միությունից մարզիկներ սկսեցին մասնակցել օլիմպիական խաղերին 1952 թվականից՝ հաղթելով 194 ընդհանուր մեդալ ձմեռային խաղերում։
 և 1010 մեդալ ամառային խաղերում. ընդհանուր 1204 մեդալ։ Այդ մեդալներից 473-ը ոսկի էին, 376-ը՝ արծաթ ւ 355-ը բրոնզ։ Բելառուսական մեդալների հավաքածուն սկսվեց Միխայիլ Կրիվոնոսովից, ով արծաթե մեդալ հաղթեց 1956 թվականի ամառային օլիմպիական խաղերում Ավստրալիայում՝ Մելբուրնում։


== Միացյալ թիմ ==
Մարմնամարզիկ Վիտալի Շերբոն հաղթեց 6 ոսկի մեդալներ 1992 թվականին Բարսելոնայում կայացած ամառային օլիմպիական խաղերի ժամանակ։


== Ամառային օլիմպիակն խաղեր ==


=== 1996, Ատլանտա ===
Բելառուսի առաջին անկախ հայտնվելը 1996 թվականի ամառային օլիմպիակա խաղերում 15 մեդալներ բերեց։ Դրանցից մեկը ոսկի էր, վեցը՝ արծատ և ութը՝ բրոնզ։.</ref> The country sent 159 Մարզիկներ to compete in 21 disciplines.


=== 2000, Սիդնեյ ===
Բելառուսի կառավարությունը, օգտագործելով հասարակական միջոցները և հովանավորներին, 5 միլիոն դոլլար ծախսեց մարզիկներին 2000 թվականի օլիմպիական խաղերին նախապատրաստելու համար։ Սպորտի և տուրիզմի նախարար Եվգենի Վորսինը կանխատոսում էր, որ Բելառուսը ոսկի մեդալներ կհաղթի խաղերի ընթացքում։ Բելառուսը ավարտեց խաղերը 3 ոսկի, 3 արծաթե և 11 բրոնզե մեդալներով։


=== 2004, Աթենք ===
2004 թվականին Բելառուսիան Աթենքի օլիմպիադայից տարել է 15 մեդալ՝ 2 սկե, 6 արծաթե և 9 բրոնզե։


=== 2008, Պեկին ===
2008 թվականին Բելառուսը Պեկինից տարել է ընդհանուր 19 մեդալ, որոնցից չորսը ոսկի էին և զբաղեցնում էին 13-րդ տեղը, իսկ ընդհանուր մեդալների քանակով Բելառուսը 13-րդ տեղում էր։


=== 2012, Լոնդոն ===
2012 թվականի Լոնդոնի խաղերում Բելառուսը վերցրել է 2 ոսկե մեդալ։


== Դրոշակիրներ ==


== Ծանոթագրություններ ==
Մալինցի

Մալինցի (ուկրաիներեն՝ Малинці), գյուղ Ուկրաինայի Չեռնովցիի մարզի Խոտինի շրջանում։
2001 թվականի տվյալներով Մալինցի գյուղում բնակվում էր 2 240 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կրասնի Պարտիզան (այլ կիրառումներ)

Կրասնի Պարտիզան, կարող է վերաբերել՝

Կրասնի Պարտիզան - ավան, Ուկրաինայի Դոնեցկի մարզի Յասինովատսկի շրջանում
Կրասնի Պարտիզան - գյուղ, Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում
Աբիսիա

Աբիսիա, գյուղակ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շարուրի շրջանում։ Մտնում է Բաբակի գյուղի մեջ։ Նախկինում եղել է Երևանի պրովինցիայի Շարուրի մահալում։


== Ծանոթագրություններ ==
Էստոնական հանրագիտարանային բառարան

Էստոնական հանրագիտարանային բառարան, Էստոնիայի վերաբերյալ տեղեկություններ պարունակող ընդհանրական համառոտ ուղեցույց։ Գրքում ներկայացված են Էստոնիայի պատմության, աշխարհագրության ու տնտեսության հետ կապված հասկացություններ։ Հիմնական հասկացությունները տրված են ռուսերենով, փակագծերի մեջ տրված է բնագրային անվանումը, որին հետևում է բացատրությունը։ Նոր բառարանը պարունակում է շուրջ 4000 հոդված։
Էստոնական հանրագիտարանային բառարանը Էստոնիային նվիրված եռագրության երրորդ մասն է. առաջին գիրքը «Эстония — Eesti» թեմատիկ ուղեցույցն է, երկրորդը՝ Էստոնական կենսագրական բառարանը։
Բառարանը հրատարակվել է «KRK» հրատարակչության կողմից 2008 թվականին։ Հրատարակության նախապատրաստումը տևել է շուրջ 5 տարի։


== Բովանդակություն ==
Բառարանում ներկայացված են Էստոնիայի վարչական բաժանումների, պատմական դեպքերի, ինչպես նաև էստոնական խոհանոցի, ազգային հագուստի, ազգային երաժշտության հետ կապված հասկացություններ։
Հավելվածի տեսքով բերված են նաև գրոսմայստերների, եպիսկոպոսների, երկրի նախագահների, վարչապետների, կառավարիչների, Ասպետական խաչի ու Ազատության խաչի շքանշանակիրների, ԽՍՀՄ հերոսների անունները։


== Բնութագիր ==
Эстонский энциклопедический словарь (Էստոնական հանրագիտարանային բառարան)
Կազմողներ - Իգոր Կորոբով, Լյուդմիլա Ռաուդտիտս
Նկարիչ - Յուրի Մատուզով
Հրատարակիչ- KRK
Տարեթիվ - 2008
Կազմը` կոշտ
Էջերի քանակ -  328
Նկարներ - 101
ISBN 978-9985-840-13-9


== Ծանոթագրություններ ==


== Արտաքին հղումներ ==
Էստոնական հանրագիտարանային բառարանը հրատարակվել է ռուսերեն Archived 2016-04-06 at the Wayback Machine.
Էստոնական հանրագիտարանային բառարանը կարող էր լինել էլեկտրոնային(չաշխատող հղում)
Հրատարակվել է «Էստոնական հանրագիտարանային բառարանը»
Աստերոիդների ցանկ (275301-275400)

Աստերոիդների ցանկ (275201-275300)  • Աստերոիդների ցանկ  • Աստերոիդների ցանկ (275401-275500)
 Աստերոիդների ցանկ (275201-275300)  • Աստերոիդների ցանկ  • Աստերոիդների ցանկ (275401-275500)
Ստեփան Շահինյան

Ստեփան Շահինյան (մարտի 7, 1953(1953-03-07), Երևան, Հայկական ԽՍՀ, ԽՍՀՄ), հայ դերասան։


== Կենսագրություն ==
1972-1976 թվականներին սովորել է Երևանի Խաչատուր Աբովյանի անվան պետական մանկավարժական ինստիտուտի կուլտուրայի ֆակուլտետի ռեժիսորական բաժնում։ 1975-1980 թվականներին աշխատել է Երևանի Մնջախաղի պետական, 2006-2011 թվականներին՝ «Մետրո» թատրոններում։
1980 թվականից աշխատում է Հենրիկ Մալյանի անվան, 2013 թվականից՝ Էդգար Էլբակյանի անվան Խամաճիկների պետական թատրոնում։


== Ստեղծագործական ուղի ==
Ստեփան Շահինյանը խաղացել է Հովհաննես Թումանյանի հեքիաթներում, Բոկաչչոյի «Դեկամերոն», Աղասարյանի «Ուիլլի, Թիթի, Ջիգ, և երեքն էլ մի աղջիկ» և այլ ներկայացումներում։ Հյուրախաղերով եղել է Գերմանիայում, Ֆրանսիայում, Բուլղարիայում, Ռումինիայում և այլուր, մասնակցել տարբեր փառատոների։ 2001-2011 թվականներին աշխատել է ՀՀ Ոստիկանության մշակույթի տանը, կազմակերպել է համերգներ, միջոցառումներ, ներկայացումներ, ամանորյա հանդեսներ։


=== Ֆիլմեր ===
«Հին հռոմեական ճանապարհին», 2001
«Տեսուչը», 2001 (L'arpenteur)
«Արահետ» , 2005
«Ընկեր Փանջունի», 1993
«Կարոտ», 1990
«Քանի դեռ ապրում ենք», 1986
«Մի կաթիլ մեղր», 1984


=== Հեռուստասերիալներ ===
«Վերադարձ»
«Կյանքի գինը»
«Ընտրյալները»
«Անծանոթը»
«Դժվար ապրուստ»
«Հարազատ թշնամի»


== Ծանոթագրություններ ==


== Արտաքին հղումներ ==
Ստեփան Շահինյան, Ինքնագիր(չաշխատող հղում)
Վրաստանի բանկ

«Վրաստանի դրամատուն» ԲԸ, Bank of Georgia (վրաց.՝ საქართველოს ბანკი), Վրաստանի ամենախոշոր առևտրային բանկերից մեկը։ Գլխավոր գրասենյակը տեղակայված է Թբիլիսիում։


== Սեփականատերեր և ղեկավարություն ==
Բանկի բաժնետոմսերը գտնվում են Լոնդոնի ֆոնդային բորսայում և Վրաստանի ֆոնդային բորսայում (բորսային թիքեր՝ GeSE:GEB)։
Բանկի վերահսկիչ խորհրդի նախագահը Նիկոլաս Ենուկիձեն է։ Գործադիր տնօրենը՝ Իրալի Գիլաուրին։ Նախկին գործադիր նախագահ և վերահսկիչ խորհրդի նախկին նախագահ Լադո Գուրգենիձեն 2007 թվականի նոյեմբերի 22-ից դարձել է Վրաստանի վարչապետ։


== Գործունեություն ==
Բանկը գործունեություն է իրականացնում ներդրումային բանկային գործարարության, առևտրի, դրամական միջոցների կառավարման և այլնի շրջանակներում։ Bank of Georgia-ն ունի ավելի քան 100 մասնաճյուղ. գործունեությունն իրականցվում է Վրաստանում, Ուկրաինայում և Բելառուսում։ Բանկին է պատկանում BG Capital ներդրումային ընկերությունը։


== Ծանոթագրություններ ==


== Արտաքին հղումներ ==
Բանկի պաշտոնական կայք(անգլ.)
Վադսյո

Վադսյո (նորվ.՝ Vadsø, ֆիններեն՝ Vesisaari), քաղաք և կոմունա Նորվեգիայում։ Համարվում է Ֆինմարք ֆյուլքեի վարչական կենտրոնը։ Բնակչությունը կազմում է 6 186 մարդ։ Քաղաքն ընկած է Վարանգեր թերակղզու հարավային ափերին։ Վադսյոյում կա հանրապետական նշանակության օդանավակայան, ինչպես նաև նավահանգիստ։
Քաղաքում աշխատում է Նորվեգիայի հեռարձակող ընկերության մասնաճյուղը։ Վադսյոն ունի նաև սեփական ռադիոկայանը, որոը կոչվում ՝ Varangerradio: Ամենօրյա պարբերականությամբ քաղաքում լույս է տեսնումFinnmarkena թերթը։ Տպվում է նաև Varangeren շաբաթաթերթը։


== Պատմություն ==
1500 թվականին Վադսյոյի ներկայիս տարածքում և հարակից կղզիներում գոյություն ունեին փոքր ձկնորսական բնակավայրեր և եկեղեցիներ։ Ավելի ուշ կղզիների բնակիչները եկան դեպի մայրցամաքը։
Բնակավայրին քաղաքի կարգավիճակ շնորհվեց 1833 թվականին։ Դա կատարվեց այն բանից հետո, երբ այստեղ բնակության համար եկան Ֆինլանդիայի և Շվեդիայի հյուսիսի բնակիչները, քանի որ իրնեց մոտ մոլեգնում էր սովը։ Ֆիններենը արագորեն տարածվեց տարածաշրջանում և այսօր էլ կիրառվում է որոշ ընտանիքներում։
Երկրորդ համաշխարհային պատերազմի ժամանակ Վադսյոն հատկապես շատ տուժեց օդային հրթիռակոծության ժամանակ, որը հիմնականում հասցնում էր Խորհրդային Միությունը՝ հրթիռակոծելով ֆաշիստական դիրքերը, որոնք շրջափակման մեջ էին առել քաղաքը։ Բայցևայնպես, ի տարբերություն Ֆինմարկի մյուս քաղաքների, այստեղ՝ Վադսյոյի կենտրոնում, դեռևս պահպանվել են 19-րդ դարի փայտաշեն կառույցները։


== Մշակույթ ==
Ամեն տարի Վադսյոյումանցկացվում է Ջազային փառատոն, որն այստեղ կոչվում է Varangerfestivalen: Փառատոնին մասնակցելու համար այստեղ են ժամանում կատարողներ ամբողջ աշխարհից։
Սկսած 2004 թվականից, քաղաքում անցկացվում են աշխարհում դեռևս միակ՝ խաչափառերի փառատոնը, որը կոչվում է« Kongekrabbefestivalen Polar spectacle»
Վադսյոն ունի իր ջազային ակումբը։ Երաժշտության ասպարեզում կարևոր դեր են խաղում քաղաքի նվագախումբն ու ազգային խմբերգային կազմակերպությունները։ Ժամանակակից երգերի կատարումներով աչքի են ընկնում ներքոհիշյալ երաժշտական խմբերը. .Daap, Whateverland, Ursus Maritimus, Ed[og]Lys և այլ խմբեր։


== Պատկերասրահ ==

		
		


== Քույր քաղաքներ ==
 Դանիա, Հոլստեբրո
 Ֆինլանդիա, Կիրկիլա
 Ֆինլանդիա, Կեմիյարվի
 Ռուսաստան, Մուրմանսկ
 Շվեդիա, Ուկսելյոսունդ


== Ծանոթագրություններ ==


== Արտաքին հղումներ ==
Vadsø kommune Archived 2021-02-16 at the Wayback Machine.
Tall om Vadsø kommune Archived 2006-09-09 at the Wayback Machine.
Offentlige kontorer m.m. for Vadsø kommune Archived 2007-09-28 at the Wayback Machine.
Kultur i Vadsø på kart Archived 2012-06-25 at the Wayback Machine. fra Kulturnett.no
Vadsø museum-Ruija Kvenmuseum
Vadsø kommune Archived 2008-02-08 at the Wayback Machine. – presentasjon fra Tromsø 2018
Աբոլիցիոնիստական գրականություն

Աբոլիցիոնիստական գրականություն (լատ.՝ abolitio - «ոչնչացում, փոփոխում» կամ անգլ.՝ abolition - «լուծարում, փոփոխում»), ԱՄՆ-ի 19-րդ դ. 30-60-ական թթ. գրականություն՝ կապված 18-19-րդ դդ. ստրկությունից նեգրերի ազատագրման հանրային-քաղաքական շարժման՝ աբոլիցիոնիզմի հետ։ Այդ շարժման սկզբնավորողն ու խոշոր գործիչը լրագրող և պոետ Ու. Լ. Հարիսոնն է։ Աբոլիցիոնիստական գրականության նշանավոր երկերից են Ռ. Հիլդրետի «Ստրուկը, կամ Արչի Մուրի հիշողությունները» և Հ. Բիչեր-Սթոուի «Քեռի Թոմասի խրճիթը» վեպերը։ Աբոլիցիոնիզմի թեմաներն ու գաղափարները դրսևորվել են ամերիկյան գրողների ու պոետների (Հ. Ու. Լոնգֆելլո, Ռ. Ու. Էմերսոն, Գ. Դ. Թորո, Ու. Ուիտմեն, Ջ. Ռ. Լոուել և այլք) գործերում։


== Ծանոթագրություններ ==
Կորիզաբանություն

Կորիզաբանություն կամ կարիոլոգիա (լատ. «կարիո» և «լոգոս» բառերից)։ Բջջաբանության բաժին է, ուսումնասիրում է բջջի կորիզի կազմությունն ու ֆունկցիան օպտիկական և էլեկտրոնային միկրոսկոպիայի, բջջաքիմիայի, իզոտոպային ինդիկատորների մեթոդներով։ Կորիզաբանությունը որպես գիտություն ծագել է 19-րդ դարի վերջերին և 20-րդ դարի սկզբներին, երբ վերջնականապես պարզվեց բջջի կորիզի առաջնակարգ դերը ժառանգականության մեջ։ Կորիզաբանության հիմնական նվաճումներից են՝ բջջային կառուցվածքների վարքագծի և միկրոսկոպիական կազմության պարզաբանումը ինչպես ինտերֆազում, այնպես էլ բջջի կորիզի բաժանման որևէ ձևի ժամանակ (ամիտոզ, միտոզ, մեյոզ) և ամենից առաջ քրոմոսոմների վերարտադրման կառուցվածքն ու օրինաչափությունները։ Գենետիկայի և կորիզաբանության հիման վրա առաջացավ ցիտոգենետիկան։ Կորիզաբանության ժամանակակից խնդիրը քրոմոսոմների և քրոմոսոմային ենթամիավորների կառուցվածքի ուսումնասիրությունն է։


== Գրականություն ==
«5-րդ հատոր»։ Հայկական սովետական հանրագիտարան։ 1979 թ.
Համր վկան (ֆիլմ)

Համր վկան, 1980 թվականին «Երևան» կինոստուդիայում նկարահանված հայկական ֆիլմ։
Ֆիլմը պատմում է մի հանցագործության մասին, որ ի վերջո բացահայտվում է երիտասարդ խուզարկուի հնարամտության շնորհիվ։


== Սյուժե ==
Ոստիկանությունում նամակ է ստացվում երիտասարդ մի կնոջ անհետացման մասին։ Կնոջ մայրն իր նամակում կասկած է հայտնել, թե իր դստերը սպանել է ամուսինը։ Ոստիկանության երիտասարդ աշխատակից կապիտան Դանիելյանը ձեռնամուխ է լինում խճճված այդ գործի բացահայտմանը։ Հետաքննության ընթացքում պարզվում են մի շարք հանգամանքներ, և Դանիելյանը բացահայտում է խոշոր կողոպուտի կազմակերպիչներին։


== Դերերում ==
Աշոտ Ադամյան
Գրիգոր Մելիք-Ավագյան
Շահում Ղազարյան
Ազատ Գասպարյան
Վլադիմիր Մսրյան


== Ծանոթագրություններ ==
Տարսիա

Տարսիա (իտալերեն՝  Tarsia), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 2370 մարդ, բնակչության խտությունը կազմում է 48 մարդ/կմ²։ Զբաղեցնում է 49 կմ² մակերես տարածք։ Փոստային ինդեքսն է՝ 87040։ Հեռախոսային կոդը՝ (+39) 0981։


== Ծանոթագրություններ ==
Հերհեր (Դիարբեքիրի գավառ)

Անվան այլ կիրառումների համար տե՛ս՝ Հերհեր (այլ կիրառումներ)Հերհեր, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։ Գտնվում էր Դիարբեքիր քաղաքից հարավ-արևմուտք։ Ներկայումս Չայլարբաշը (թուրքերեն՝ Çaylarbaşı) անվամբ մտնում է Թուրքիայի Հանրապետության Ուրֆա նահանգի Սիվերեկ (Սևերեկ) շրջանի մեջ։ Բնակեցված է Սուննի Զազաներով։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Փիփերթազգիներ

Փիփերթազգիներ կամ մոլոշազգիներ (լատ.՝ Malvaceae) ծածկասերմ բույսերի երկշաքիլավորների ընտանիքից։


== Ձևաբանություն ==
Խոտաբույսեր են, թփեր և ծառեր։ Տերևները պարզ են, ամբողջական կամ բլթակավոր, ունեն տերևակիցներ։ Ծաղիկները ծոցային են և մեկական կամ գագաթնային ծաղկաբույլերով, կանոնավոր, երկսեռ, երբեմն կոկոնը պատող խոշոր ծաղկակիցներով (ենթաբաժակով)։ Բաժակը հաճախ ձուլաթերթ է, պսակը՝ հնգաբաժան, պսակաթերթերը կոկոնի մեջ ոլորված են։ Առէջները շատ են, 2 շրջանով, արտաքին շրջանը քիչ առէջներից է կազմված, ներքինը՝ ընդհակառակը, իրենց թելիկներով՝ փնջերով միաձուլված է բազմաթիվ առէջներից։ Պտղաթերթերը 5-ն են կամ շատ, միաձուլված, կազմում են վերնադիր սերմնարան։ Պտուղը բազմասերմ տուփիկ է, կամ պտղաթերթերն իրարից անջատվելու հետևանքով տրոհվող են։ Մեծ ընտանիք է, գործնականապես շատ արժեքավոր է։


== Ցեղեր ==
Ցեղերից են՝

Փիփերթ Malva։ Բազմամյա և միամյա խոտաբույսեր են։ Պտուղը բազմաբաժան կուտ է։ Որոշ տեսակներ մոլախոտեր են։
Բաղրջուկ Hibiscus - Միամյա և բազմամյա խոտաբույսեր են և թփեր։
Բամբակ Grossypium: - Ծառեր և թփեր են։ Մշակության մեջ օգտագործվում են միայն կյանքի առաջին տարում և այդ պատճառով էլ սխալմամբ համարվում են միամյա։
Կենսաօրգանական քիմիա

Կենսաօրգանական քիմիան օրգանական քիմիայի բաժիններից մեկն է, որն ուսումնասիրում է կենդանի օրգանիզմներում նյութափոխանակությանը մասնակցող օրգանական միացությունները (զանազան դասերի և շարքերի պատկանող), որոնց կազմում հանդիպում են մոտ 20 տարրեր։
Կենդանի օրգանիզմներից անջատված միացությունների կազմի մեջ մտնող տարրերի գերակշռող մասը կազմում են ածխածինը և ջրածին, այդ իսկ պատճառով օրգանական միազությունները ուսումասիրող գիտությունը անվանում են նաև ածխածնի միացությունների քիմիա։ Այդ միացությունների կազմում հանդիպում են նաև O, N, S, P տարրերը, որոնք կոչվում են օրգանոգեն և մտնում են կյանքի համար անհրաժեշտ միացությունների կազմի մեջ։
Նյութափոխանակությանը մասնակցող միացությունները կոչվում են մետաբոլիտներ։ Կարևորագույն մետաբոլիտներ են բիոպոլիմերները (սպիտակուցներ, նուկլեինաթթուներ, պոլիսախարիդներ)՝ բոլոր կենդանի օրգանիզմների կառուցվածքային հիմքը և բիոռեգուլյատորները (ֆերմենտները, հորմոններ, նեյրոմեդիատորներ, վիտամիններ), որոնք կարգավորում են նյութափոխանակությունը։


== Մեթոդներ ==
Մինչև օրգանական քիմիայի զարգացումը որպես գիտություն, բազմաթիվ, այսպես կոչված, բնական ծագում ունեցող միացություններ (բույսերից և կենդանի օրգանիզմներից անջատած) օգտագործվում էին զանազան հիվանդությունների բուժման համար, որպես օծանելիքներ, սոսինձներ և տարբեր այլ խնդիրների լուծման նպատակներով։ Այդ նյութերը օգտագործվում էին առանց նրանց քիմիական կազմը և կառուցվածքը իմանալու, ելնելով նրանց արդեն հայտնի հատկություններից։ Դարեր շարունակ հայտնի էին ցիտրուսների բուժիչ հատկությունները, մինչև 1933 թվականը անջատվեց և ուսումնասիրվեց նրանց ակտիվ գործող բաղադրամասի՝ վիտամին C-ի (ասկորբինաթթվի) քիմիական կառուցվածքը։ Այժմ վերածնունդ է ապրում հետաքրքրությունը դեպի ժողովրդական բժշկությունը։
Բնական աղբյուրներից անջատվում և մանրակրկիտ ուսումնասիրվում են բազմաթիվ բուժիչ հատկություններով օժտված միացություններ։


== Միացությունների կառուցվածքների բացահայտում ==
Միացությունների կառուցվածքների բացահայտումը հնարավորություն է տալիս մշակել նրանց սինթեզի եղանակները և արդյունաբերական ծավալներով արտադրումը։ Օրինակ, վիտամին C-ի սինթեզի եղանակը մշակվել է դեռևս 1933 թվականին, իսկ այժմ յուրաքանչյուր տարրի ամբողջ աշխարհում սինթեզվում է մոտ 40 տոննա վիտամին C։


== Հիմնական խնդիրներ ==
Կենսաօրգանական քիմիայի հիմնական խնդիրներից են՝

բնական և սինթետիկ ծագում ունեցող կենսաբանորեն ակտիվ միացությունների, դեղանյութերի կառուցվածքի ուսումնասիրությունը,
օրգանական միացությունների կառուցվածքի և կենսաբանական ակտիվության միջև եղած կապի պարզաբանումը,
կենսաբանորեն ակտիվ միացությունների սինթեզը։


== Տես նաև ==
Օրգանական քիմիա
Մոլեկուլային կենսաբանություն


== Ծանոթագրություններ ==


== Գրականություն ==
Бендер М., Бергерон Р., Комияма М. Биоорганическая химия ферментативного катализа. Пер. с англ. — М.: Мир, 1987. — 352 с.
Дюга Г., Пенни К. Биоорганическая химия. — М.։ Мир, 1983.
Тюкавкина Н. А., Бауков Ю. И. Биоорганическая химия. — М.: Медицина, 1991.
Հունիսի 16

Հունիսի 16, տարվա 167-րդ (նահանջ տարիներին՝ 168-րդ) օրն է։

Տարվա ավարտին մնում է 198 օր։


== Դեպքեր ==
1846 - Հռոմի պապ ձեռնադրվեց Պիոս 9-րդը, ով դարձավ ամենաերկար կառավարածը՝ Հռոմի պապերից
1894 - Սորբոնի համալսարանում Պիեռ դե Կուբերտենի նախաձեռնությամբ սկսվեց առաջին Օլիմպիական կոնգրեսը
1930 - ԽՍՀՄ-ն անցավ դեկրետային ժամանակի։
1963 - Տիեզերք թռավ առաջին կին տիեզերագնացը՝ Վալենտինա Տերեշկովա։
1999 - Ամերիկյան կինոակադեմիան հրապարակեց Ամերիկյան բոլոր ժամանակների ֆիլմերի 100 մեծագույն աստղերի ցանկը


== Ծնունդներ ==
1313 - Ջովաննի Բոկաչչո, իտալացի գրող և բանաստեղծ, հումանիստ, վաղ Վերածննդի դարաշրջանի գրականության ներկայացուցիչ։
1612 - Մուրադ IV, Օսմանյան կայսրության սուլթան (մահ. 1640)
1723՝ Ադամ Սմիթ, անգլիացի նշանավոր տնտեսագետ (մահ. 1790)
1754 - Սալավաթ Յուլաև,բաշկիրական ազգային հերոս, Ե․ Ի․ Պուգաչովի զինակիցը 1773-1775 թվականի գյուղացիական պատերազմի ժամանակ, բանաստեղծ
1861 - Արթուր Բեմբրիջ,անգլիացի ֆուտբոլիստ, պաշտպան
1920 - Մնացական Թարյան, հայ գրող
1923 - Ղուկաս Չուբարյան, հայ քանդակագործ (մահ. 2009)։
1930 - Շավարշ Մարգարյան, հայ խորհրդային տնտեսագետ
1937 - Էրիկ Սիգալ, ամերիկացի գրող, սցենարիստ
1960 - Նվեր Մխիթարյան, հայ ճարտարագետ, շինարար, տեխնոլոգ, ձեռնարկատեր, քաղաքական գործիչ
1971 - 2Pac, ամերիկացի երաժիշտ, ռեփեր
1986 - Ուրբի Էմանուելսոն,հոլանդացի ֆուտբոլիստ, կիսապաշտպան


== Մահեր ==
2010 - Վարուժան Վարդանյան, նկարիչ


== Տոներ ==
 Իռլանդիա՝ «Բլոմսդեյ»
Կոռնագո

Կոռնագո (իսպ.՝ Cornago), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Առնեդո շրջանի (կոմարկայի) կազմի մեջ։ Զբաղեցնում է 80,54 կմ2 տարածք։ Բնակչությունը կազմում է 453 մարդ (2010 թվականի տվյալներով)։ Գտնվում է պրովինցիայի վարչական կենտրոնից 80 կմ հեռավորության վրա։
Քաղաքի հովանավորն է սուրբ Սոլադեդը։


== Արտաքին հղումներ ==
Официальная страница
Web de noticias e información Archived 2008-02-06 at the Wayback Machine.